Heimar Lenk

pisi|Heimar Lenk (2006)
Heimar Lenk (sündinud 17. septembril 1946 Tallinnas) on eesti ajakirjanik ja poliitik. 

Ta õppis Tallinna Polütehnilises Instituudis majandustHeimar Lenk: «Hingelt olen väga üksildane inimene.» Õhtuleht, 30.08.2003 (vaadatud 14.07.2017) ja kaugõppes Moskva Riiklikus Ülikoolis teleajakirjandust. 

Ta on töötanud Eestis ajalehtede Säde, Õhtuleht, Rahva Hääl ja Noorte Hääl juures. Aastatel 1974–1983 töötas ta Eesti Raadios ja Eesti Televisioonis. Aastatel 1983–1995 oli Lenk NSV Liidu Kesktelevisiooni korrespondent Eestis.

1996. aastal läks ta tööle Sõnumilehte. 1999–2003 oli ta Keskerakonna häälekandja ajalehe Kesknädal peatoimetaja. Kesknädalasse kutsus Lengi 1998. aasta juuli lõpupoole tolleaegne Tallinna Linnavolikogu esimees Edgar Savisaar. Aastatel 2012–2019 tegi ta Tallinna linnale kuuluvas telekanalis Tallinna TV saadet "Meedia keskpunkt". 

Lenk on olnud 2013. aastal avaldatud filmi "Verised majad" stsenarist.

Lenk mängib raadiojaamades Ruut FM ja Raadio Marta šellakplaate. Vikerraadios on Lenkil oma muusikasaade "Kuldrandevuu"Heimar Lenk: "Kuldrandevuu" sünnib mu hingest ja südamest ERR Menu, 21. oktoober 2020 (vaadatud 07.05.2021).

Tegevus NLKP-s
1981 NLKP liigeEKP Tallinna Mere Rajooni komitee. Parteiliikmete vastuvõtu toimikud. Eesti Rahvusarhiiv,  ERAF.672.117.96

Poliitiline tegevus
Ta on Eesti Keskerakonna liige alates 1994. aastast.

Ta on olnud Tallinna Linnavolikogu liige aastatel 2002–2005. Ta kandideeris 2017. aastal Põlva vallavolikokku, sai 43 häält ega osutunud valituks.Merilin Pärli. Heimar Lenk jäi Põlva vallavolikogust välja. ERR Uudised, 16. oktoober 2017

Ta oli Riigikogu liige aastatel 2003–2019. Ta kandideeris 2011. aasta Riigikogu valimistel, sai 2807 häält ja osutus valituks.

2018. aastal teatas Heimar Lenk, et on valmis Keskerakonnast lahkuma, kui 2019. aasta riigikogu valimiste lähenedes talle valimisnimekirjas soodsat positsiooni ei pakuta. Tema sõnul olnuks ta esimene valik Konservatiivne Rahvaerakond (EKRE).Heimar Lenk mõlgutab mõtteid EKRE-sse astumisest. ERR Uudised, 03.04.2018. Riigikokku Lenk 2019. aastal ei pääsenud, kuid teadaolevalt pole siiski erakonda vahetanud.

Poliitikas on Lenk silma paistnud sundüürnike probleemistikuga tegelemisega. Lenk on koos Feja Räimega koostanud omandireformi tõttu välja kolimist tauninud kaebuse sõnastuse, mille alusel esitati 1200 kaebust. Ühtki neist kaebustest pole kohtus arutatud. Lenk on omandireformi kommenteerides öelnud, et sundüürnike vaenlasteks pole endine omanik ega tema järeltulija, vaid Eesti riik kahe Mart Laari valitsusega, kes Lenki sõnul on omandireformi kaudu käitunud sundüürnikega nagu loomadega. Lenki sõnul loodab ta riigilt saada omandireformi tekitatu kompenseerimist rahaliselt ja moraalselt. Lenk on enda sõnul palunud Jüri Rataselt Eesti riigi nimel vabanduse palumist, samas on ta ka seisukohal, et mitte Ratas, vaid Mart Laar peab vabandama. Lenk on Riigikogus teinud ettepaneku luua rahandusministeeriumi valdusse sundüürnike register. Ettepanek kukkus läbi Isamaa ja Res Publica ning Reformierakonna vastuseisu tõttu. Lenk tegi hiljem Jaak Aabiga sundüürnike registri loomist kinnitava kokkuleppe. Lenk leppis Lennart Meriga omandireformi teemal kokkusaamise, ent see jäi Ameerika indiaanlaste delegatsiooni vastuvõtu tõttu ära.

Isiklikku
Ta ema on Endla Lenk, isa on Aleksander Lenk ja õde on Marika Tuus.

Alates 2016. aasta 24. juunist on Lenk abielus Helle Virt-Lengiga. Heimar tegi abieluettepaneku 2016. aasta aprillis.

Lenk on enne abiellumist elanud Tallinnas Nõmmel, ent pärast abiellumist elab koos abikaasaga Põlva korteris. 

Nõmme esimesest elukohast lahkus Lenk 1995. aasta suvel omandireformi tõttu ja pidi maja loovutama omanike järeltulijale Vello Andres Pettaile. Lenk on Nõmmelt lahkumist meenutanud järgmiselt: "Viimane päev oli niimoodi, läksime kolmekesi nuttes autosse. See oli küüditamine!". Pikemalt on ta oma meenutusi jaganud filmis "Verised majad". Lengi sõnul aitas Pettai neil kolida, andes selleks auto ja raha. Pettai sõnul tegi väljakolimise ettepaneku Lenk.

Viited

Välislingid
 Heimar Lengi blogi
 Heimar Lenk ERR-i fotoarhiivis
 Heimar Lenk raadiosaates "Kukul külas", 9. november 2003, 1. osa ja 2. osa
 Heimar Lenk: ära kunagi mine midagi paluma, küll nad ise pakuvad


Kategooria:Eesti ajakirjanikud
Kategooria:Tallinna Nõmme Gümnaasiumi vilistlased
Kategooria:Eesti Keskerakonna poliitikud
Kategooria:Nõmme linnaosa halduskogu liikmed
Kategooria:X Riigikogu liikmed
Kategooria:XII Riigikogu liikmed
Kategooria:XIII Riigikogu liikmed
Kategooria:Eestimaa Kommunistliku Partei liikmed
Kategooria:Sündinud 1946